Намеснік міністра замежных спраў Беларусі Валянцін Рыбакоў распавёў, што на месцы былога Трасцянецкага лагера смерці будзе ўзведзены нацыянальны мемарыял плошчай 130 гектараў і коштам 9–10 млн.еўра. Паводле ягоных слоў, галава дзяржавы асабіста курыруе гэты праект, для ажыццяўлення якога дзяржаўным заказчыкам — Мінгарвыканкамам адрыты спецыяльны дабрачынны рахунак. Валянцін Рыбакоў выказаў падзяку грамадскасці ФРГ за ініцыятыву па збору ахвяраванняў на пабудову мемарыялу.